b'\n_START_ARTICLE_\nBlandine Verlet\n_START_PARAGRAPH_\nBlandine Verlet (27. helmikuuta 1942 Pariisi, Ranska \xe2\x80\x93 30. joulukuuta 2018) oli ranskalainen cembalisti. H\xc3\xa4n opiskeli Ruggero Gerlinin ja Ralph Kirkpatrickin johdolla._NEWLINE_Verlet aloitti levytt\xc3\xa4misen 1970-luvun lopulla Philips Recordsille, mutta siirtyi Astr\xc3\xa9en artistiksi 1990-luvulla. H\xc3\xa4nen levytyksiins\xc3\xa4 lukeutuu Johann Sebastian Bachin kosketinsoitinteosten tulkintoja ja Johann Jakob Frobergerin tuotantoa. H\xc3\xa4n levytti v\xc3\xa4hemm\xc3\xa4n tunnettujenkin s\xc3\xa4velt\xc3\xa4jien, kuten Louis Couperinin ja \xc3\x89lisabeth Jacquet de La Guerren musiikkia. Viulisti Gerard Poulet\xe2\x80\x99n kanssa Verlet levytti Wolfgang Amadeus Mozartin varhaisia viulusonaatteja barokin ajan kosketinsoittimilla fortepianon tai nykyaikaisen pianon sijaan._NEWLINE_Verlet teki yhteisty\xc3\xb6t\xc3\xa4 my\xc3\xb6s huilisti Stephen Prestonin ja viola da gamban soittaja Jordi Savallin kanssa.'